Source: http://skupaj.si/kliping/2018-01-24/ustavno-sodisce-za-zdaj-ustavilo-nadzor-nad-sanacijo-bank
Timestamp: 2018-05-23 22:40:16+00:00
Document Index: 2279584

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Ustavno sodišče za zdaj ustavilo nadzor nad sanacijo bank | Društvo Mali delničarji Slovenije
Pomembnejši sklepi s seje nadzornega sveta
Ustavno sodišče za zdaj ustavilo nadzor nad sanacijo bank
Medij: Siol.net Avtorji: Marko Rabuza, STA Teme: Banke Datum: Tor, 23. jan.. 2018
Ustavno sodišče je do končne odločitve zadržalo izvajanje zakona o Banki Slovenije v delu, ki računskemu sodišču omogoča presojo pravilnosti in smotrnosti praks nadzora centralne banke do novembra 2014. Do končne odločitve ustavnega sodišča pa lahko revidira pravilnost in smotrnosti poslovanja banke za obdobje zadnjih 15 let.
Ustavno sodišče je na seji 20. decembra sklenilo, da se zadrži izvrševanje tistega člena zakona o Banki Slovenije, ki govori o tem, da računsko sodišče lahko presoja pravilnost in smotrnost praks nadzora, ki jih je Banka Slovenija izvajala do 4. novembra 2014, to je do uvedbe enotnega nadzora v območju evra. To pomeni, da računsko sodišče v tem času ne more preverjati sanacijskih ukrepov za banke, zlasti za zadnjo sanacijo v letih 2013 in 2014.
Banka Slovenije je že ob sprejetju zakona, ki omogoča revizijo računskega sodišča, vložila zahtevo za presojo ustavnosti. Iz dokumentov, ki smo jih pridobili lani novembra, je razvidno, da se je pri tem sklicevala na "poseganje v več ustavno varovanih pravic", sprejetje zakona pa "bi lahko povzročilo težko popravljive škodljive posledice".
Med argumenti Banka Slovenije navaja še, da:
izpodbijane določbe kršijo pravni red EU, zaradi česar bi lahko bila Slovenija izpostavljena ukrepom in sankcijam,
da bi izvrševanje zakona negativno vplivalo na ugled Banke Slovenije,
da bi lahko računsko sodišče ob sprejetju zakona arbitrarno in samovoljno odločalo o tem, katere nadzorniške naloge Banke Slovenije bo revidiralo,
da bi mnenje računskega sodišča lahko vplivalo na sodne postopke, v katerih se presoja odločitve Banke Slovenije.
V Banki Slovenije in na finančnem ministrstvu brez komentarja
V Banki Slovenije, kjer so zakonsko besedilo poslali v ustavno presojo, so zapisali, da do končnega mnenja ustavnega sodišča ne bi komentirali odločitev.
Na finančnem ministrstvu, kjer so zakonske spremembe pripravili, pa so zapisali, da gre za odločitev najvišje instance sodne veje oblasti, ki pa je pred končno odločitvijo ustavnega sodišča prav tako ne želijo komentirati.
Vlada proti Banki Slovenije
Trditvam Banke Slovenije nasprotujejo vlada, zakonodajna služba državnega zbora in računsko sodišče.
Prva je tako v mnenju, ki ga je poslala državnemu zboru, zavrnila očitke, da gre pri spremembah zakona za kršitev pravnega reda EU. Utemeljitev: ECB po mnenju vlade tudi sama razlikuje naloge monetarne politike od nalog nadzora, ki so bolj okrepljene prav zaradi njihovega veliko večjega vpliva na davkoplačevalski denar.
V vladi poudarjajo še, da "bo lahko računsko sodišče Banki Slovenije dalo le priporočila, ki pa jih ta ni dolžna spoštovati".
KOMPAS BLED, turistično podjetje d.d., Bled 23.05.2018 - 12:00
DELNIŠKA DRUŽBA AJDACOM, družba pooblaščenka d.d. 24.05.2018 - 08:30
BLAGOVNO TRGOVINSKI CENTER d.d. 24.05.2018 - 09:00
KOMUNALNO STANOVANJSKO PODJETJE d.d. 24.05.2018 - 11:00
Salus prevzema Sanolabor
Slovenija na lestvici konkurenčnosti IMD pridobila šest mest in je zdaj 37.
Zaradi pedofilije duhovnik v rokah policije
Bela hiša naprodaj: v vlogi "prodajalca" kar Trumpov odvetnik
Madžari ovira na poti do priložnosti za medaljo
Teža zgodbe Odila Globočnika
Politična kampanja v polnem teku
V spomin na prvo žrtev vojne za Slovenijo
Kakšna stališča zagovarjajo pomladki strank? #video
Gosposvetska cesta počasi dobiva končno podobo #foto
Kaj si lahko upokojenci obetajo od Marjana Šarca in Luke Mesca? #video
Italijanski predsednik Conteju podelil mandat za sestavo nove vlade
Voznik avtobusa stisnil peško ob zid, 61-letnica umrla na kraju nesreče
Udio privremenog rada pao, no i dalje smo pri vrhu EU
Preduzetnici i građani se više zaduživali u aprilu, a privreda manje